open-index/open-wikipedia-markdown huggingface dataset:
லச்சக்கொட்டைக் கீரை

**லச்சக்கொட்டைக் கீரை, லஜ்ஜக் கீரை, நஞ்சுண்டான் கீரை, நச்சுக்கொட்டைக் கீரை** (*pisonia alba*) என்று பலவாறாக தமிழில் அழைக்கப்படுவது ஒரு மரமாகும். இது 20 ஆம் நூற்றாண்டின் முற்பகுதியில் இருந்து அலங்கார தாவரமாக பிரபலமாக வளர்க்கப்படுகிறது. மர வடிவிலான இந்த செடியானது அதன் அகலமான, மஞ்சள் கலந்த பசுமை நிறத்தில் உள்ள இலைகளால் எளிதில் அடையாளம் காணப்படுகிறது. இது இந்தோனேசியா, மலேசியா, தாய்லாந்து, வியட்நாம், சீனா, ஆத்திரேலியா ஆகிய நாடுகளில் இயற்கையாக வளரும். இது இந்தியாவிலும் இலங்கையிலும் பயிரிடப்படுகிறது.

இந்த மரத்தின் தண்டு மென்மையானதாகவும், பிரகாசமான நிறத்திலும் இருக்கும். இந்த மரம் 10 மீ உயரம் வரை எட்டும். இதன் மெல்லிய இலைகள் வெளிர் பச்சை முதல் வெளிர் மஞ்சள் நிறத்தில் இருக்கும். இலையானது ஒரு கூர்மையான முனையுடன் அகன்று நீள் வட்ட வடிவில் காணப்படும். இது தொலைவில் இருந்து பார்க்கும்போது வாதுமை இலைகளின் சாயலைக் கொண்டிருக்கும். இந்தச் செடி அரிதாகவே பூக்கும். ஆண் பூக்கள் வெள்ளை அல்லது பச்சை கலந்த வெள்ளை நிறத்தில் 6 மிமீ நீளம் கொண்டவையாக இருக்கும். பெண் பூக்கள் சிறியவையாக இருக்கும். இதன் கனி நீளமானதாக இருக்கும்.

இது ஒரு அலங்கார செடி மட்டுமல்லாமல், இதன் இளம் இலைகளை பச்சையாக சாலட்டில் சேர்க்கவும், கீரையாகவும் பயன்படுத்தப்படுகிறது. இந்த இலையின் நடு நரம்பை நீக்கிவிட்டு கீரையாக பயன்படுத்தப்படுகிறது. அசைவ உணவை சமைக்கும்போது அதில் லச்சக் கொட்டை கீரையை சேர்க்கும் வழக்கம் தமிழக கிராமங்களில் உள்ளது. இதன் இலைகளுக்கு மருத்துவ குணம் இருப்பதாகவும் கூறப்படுகிறது.

பிலிப்பைன்ஸில் இது "மாலுகோ" என்று அழைக்கப்படுகிறது.

## மேற்கோள்கள்

பகுப்பு:கீரைகள்
இலோ ஆன்-சோ

**இலோ ஆன்-சோ** ( *Lo Hon-cho* ) அல்லது **இலோ ஆன்சோ** ( *Lo Honcho* ) 20 ஆம் நூற்றாண்டில் செயல்பட்ட சீனக் கடற் கொள்ளைக்காரி ஆவார். இலோ ஒரு சக்திவாய்ந்த கடற்கொள்ளைக்கூட்டத் தலைவனை மணந்ததினால் 1921 இல் தனது கணவர் இறந்த பிறகு அவரது கடற்படைக்கு தலைமை தாங்கினார். இவரது தலைமையின் கீழ், கடற்படை 64 கப்பல்களை உள்ளடக்கியதாக விரிவடைந்தது. இலோ தென் சீனாவில், பெய்ஹாய்க்கு அருகாமையில் கொள்ளையிட்டார். மேலும் இவரது இரக்கமற்ற தன்மையின் காரணமாக ஒரு பயங்கரமான பெயரைப் பெற்றார். அக்டோபர் 1922 இல் சீன இராணுவத்தால் இவர் கைது செய்யப்பட்டபோது இவரது வாழ்க்கை திடீரென முடிவுக்கு வந்தது.

## சுயசரிதை
இலோ ஆன்-சோ ஒரு சக்திவாய்ந்த கடற்கொள்ளையாளரை மணந்தார். 1921 இல் தனது கணவரின் மரணத்திற்குப் பிறகு, இவர் முன்னோடி சீனப் பெண் கடற்கொள்ளைக் கூட்டத் தலைவி செங் யி சாவ் (1775-1844) போலவே தனது சொந்தக் கடற்படைக்கு தலைமை தாங்கினார். அந்த நேரத்தில் இவரது வயது குறைந்தபட்சம் 20களின் நடுப்பகுதியில் இருந்திருக்கலாம். இலோ இறுதியில் 64 கப்பல்களைக் கொண்டிருந்தார். இது இவரின் கணவர் வழிநடத்தியதை விட அதிக எண்ணிக்கையாகும்.  இவர் தெற்கு சீனாவில் உள்ள கிராமப்புறங்களில்  கொள்ளையில் ஈடுபட்டார். பெரும்பாலும் பெய்ஹாய்க்கு அருகில் செயல்பட்டார்.

இவர் இளமையானவராகவும், அழகானராகவும் மற்றும் இரக்கமற்றவராகவும் விவரிக்கப்பகிறார். 1922 இல் வெளியான ஒரு செய்தி அறிக்கை இவரை "சீனாவின் அனைத்து வகையான திருட்டுக் கூட்டங்களிலும் மிகவும் கொலைகார மற்றும் இரக்கமற்றவர்" என்று விவரிக்கிறது. இவரால் கொள்ளையடிக்கப்பட்ட கிராமங்களிலுள்ள, 50 அல்லது 60 பெண்கள் வரை பெரும்பாலும் பாலியல் தொழிலுக்கு விற்பதற்காக அழைத்துச் சென்றுள்ளார்.

## சீன் ராணுவத்திற்கு உதவியது
1920 களின் முற்பகுதியில் நடந்த கிளர்ச்சிகளில் சிலகாலம் சீன இராணுவத்துடன் இணைந்து இவர் சிலகாலம் போரிட்டார். தளபதி வோங் மின்-டோங்குடன் இணைந்து பணியாற்றினார். வோங் மின்-டோங், சில ஆதாரங்களில் ஒரு பெண் என்றும் விவரிக்கப்படுகிறார். அவர் 50 கப்பல்களுக்கு கட்டளையிட்டார். பெய்ஹாய் நகரம் சூறையாடப்படுவதைத் தடுக்க, இலோ மற்றும் வோங் இருவரும் சேர்ந்து மீட்புப் பணம் பெற்றுக் கொண்டனர். இலோ சீன இராணுவத்தில் கர்னல் பதவியைப் பெற்றார். ஒரு கடற்கொள்ளையருக்கான ஒப்பீட்டளவில் இது தனித்துவமான வேறுபாடு. வோங் சிறிது காலத்திற்குப் பிறகு குவாங்சௌ சென்றார். அதன் பிறகு இலோ மீண்டும் கடற்கொள்ளைக்குத் திரும்பினார்.

## கைது நடவடிக்கை
இலோவின் வாழ்க்கை அக்டோபர் 1922 இல் திடீரென முடிவுக்கு வந்தது. ஒரு வருடத்திற்கும் குறைவான காலமே கடற்கொள்ளைக் கூட்டத்திற்கு தலைவராக இருந்தார். இலோ ஒரு கடலோர கிராமத்தில் தங்கியிருக்கும்போது சீன போர்க்கப்பலால் வளைக்கப்பட்டு கைது செய்யப்பட்டார். அதன்பின் இலோ என்ன ஆனார் என்பது பற்றி தெரியவில்லை. இவர் கொல்லப்பட்டிருக்கலாம். எழுத்தாளர் இரிச்சர்ட் கார்டன் மெக்லோசுகியின் கூற்றுப்படி, 1930 களில் தெற்கு சீனாவிற்கு சென்றபோது உள்ளூர் மக்களிடம் பேசிய அவர், இலோ ஆன்-சோ "ஒரு கடற் கொள்ளையில் கொல்லப்பட்டார்" என்று கூறியதாகத் தெரிவித்தார்.

## பிற்கால வாழ்க்கை
சீனாவிற்கு வெளியே கிடைக்கக்கூடிய மிகக் குறைவான ஆதாரங்களினால் இலோவின் வாழ்க்கையைப் பற்றி அதிகம் அறிய முடியவில்லை.  இவர் கைது செய்யப்பட்ட நேரத்தில் குவாங்சோவில் ஆங்கில மொழி அறிக்கையை வெளியிட்டதன் மூலமே சர்வதேச அளவில் அறியப்பட்டார். சீன மொழி ஆதாரங்களின் அடிப்படையில் இவரைப் பற்றிய எந்த ஆய்வும் இதுவரை செய்யப்படவில்லை. இலோவின் சுருக்கமான கடற் கொள்ளை வாழ்க்கையின் கதைகள் 1930 களிலிருந்து தெற்கு சீனாவில் வெளியாட்களுக்கு இன்றும் சொல்லப்பட்டு பகிரப்படுகின்றன.

## மேற்கோள்கள்

பகுப்பு:கடற் கொள்ளையர்கள்
லாஹு மக்கள்

**லாஹு மக்கள்** (Lahou people) என்பவர்கள் சீனா, மியான்மர் மற்றும் தென்கிழக்கு ஆசியாவின் பிற பகுதிகளை பூர்வீகமாகக் கொண்ட ஓர் இனக்குழுவினர் ஆவர்.

## வசிப்பிடம்
சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட இனக்குழுக்களில் லாஹுவும் ஒன்றாகும். அங்கு சுமார் 720,000 பேர் யுன்னான் மாகாணத்தில், பெரும்பாலும் இலான்காங் இலாகு தன்னாட்சி மாகாணத்தில் வாழ்கின்றனர். தாய்லாந்தில், மலை பழங்குடியினர் என வகைப்படுத்தப்பட்ட ஆறு முக்கிய குழுக்களில் லாஹுவும் ஒன்று. தாய்லாந்தில் பெரும்பாலும் *மூசோ* (; 'வேட்டைக்காரன்' என்று பொருள்) என்ற பெயரால் இவர்களைக் குறிப்பிடுகின்றனர். இவர்கள் வியட்நாமில் உள்ள அதிகாரப்பூர்வமாக அங்கீகரிக்கப்பட்ட இனக்குழுக்களில் ஒன்றாவர். இவர்கள் பெரும்பாலும் வியட்நாமில் இலாய் சாவ் மாகாணத்தில் உள்ள மூன்று கம்யூன்களில் வாழ்கின்றனர். 

## துணைக்குழுக்கள்
லஹு நா (கருப்பு லாஹு), லாஹு நியி (சிவப்பு லஹு), லாஹு ஹ்பு (வெள்ளை லஹு), லாஹு ஷி (மஞ்சள் லஹு) மற்றும் லஹு ஷெஹ்லே போன்ற பல துணைக்குழுக்களாக லாஹு மக்கள் தங்களைப் பிரித்துக் கொள்கிறார்கள். ஒரு துணைக்குழுவின் பெயர் ஒரு நிறத்தைக் குறிக்கும் மற்றும் அது அவர்களின் உடையின் பாரம்பரிய நிறத்தைக் குறிக்கிறது. இந்த குழுக்கள் தனி பழங்குடிகளாகவோ அல்லது குலங்களாகவோ செயல்படுவதில்லை. குடும்பத்தை தவிர தனி உறவினர் குழுக்கள் எதுவும் இல்லை. லாஹு மக்கள் பொதுவாக தாய்வழி வசிப்பிடத்தில் வசிக்கின்றனர்.

## மொழி
லாஹு மொழி என்பது திபெட்டோ-பர்மன் குடும்பத்தின் லோலோ-பர்மிய துணைக்குழுவின் லோலோயிஷ் கிளையின் ஒரு பகுதியாகும் (சீனோ-திபெத்திய மொழி குடும்பத்தின் உறுப்பினர்). அதன் பெரும்பாலான உறவினர்களைப் போலவே, இந்த மொழி பொருள்-பொருள்-வினை வார்த்தை வரிசை மற்றும் எண் வகைப்படுத்திகளின் தொகுப்பைக் கொண்ட வலுவான மொழியாகும். லாஹு ஷி பேசும் மொழி மற்ற குழுக்களால் பேசப்படும் மொழியிலிருந்து வேறுபட்டது. எழுதப்பட்ட லாஹு மொழி லத்தீன் எழுத்துக்களைப் பயன்படுத்துகிறது. கிராமங்களில், மொழிபெயர்ப்பின் மூலம் ஆங்கிலம், லத்தீன் மற்றும் கிரேக்க மொழிகளிலிருந்து கடன் வார்த்தைகள் மற்றும் சுகாதாரம், இசை மற்றும் கல்வி ஆகிய துறைகளில் புதிய வார்த்தைகள் மொழியில் சேர்க்கப்பட்டுள்ளன. 

## மதம்
பாரம்பரிய லாஹு மக்களின் மதம் பல தெய்வ வழிபாடு ஆகும். பௌத்தம் 17 ஆம் நூற்றாண்டின் பிற்பகுதியில் அறிமுகப்படுத்தப்பட்டு பரவலாகியது. இப்பொழுது சீனாவில் உள்ள பல லாஹு மக்கள் பௌத்தர்கள் ஆவர். வடகிழக்கு தாய்லாந்தின் லாஹு மக்கள் 1930-40 ஆண்டுகளில் தேரவாத புத்த வனத் துறவிகளை (துடாங் துறவிகள்) சந்தித்தார். அத்தகைய துறவிகளின் குழுவின் தலைவரான பூரிதத்தா லாஹு பிரதேசத்தில் சிறிது காலம் கழித்தார். அது அவர்களிடையே பௌத்தத்தின் பிறப்பிற்கு வழிவகுத்தது. 19 ஆம் நூற்றாண்டில் பர்மாவில் கிறித்துவம் நிறுவப்பட்டது மற்றும் அது முதல்சில குழுக்களிடையே பரவியது. 

## மேற்கோள்கள்

பகுப்பு:வியட்நாம் இனக்குழுக்கள்
பகுப்பு:தாய்லாந்து இனக்குழுக்கள்
பகுப்பு:சீனாவின் இனக்குழுக்கள்
அல்லியம் திரம்மண்டி

**அல்லியம் திரம்மண்டி** (தாவரவியல் பெயர்: *Allium drummondii, Drummond's onion, wild garlic*) என்பது பூண்டு இனங்களில் ஒன்றாகும். இவ்வினம் வட அமெரிக்கா முதல் வட அமெரிக்காவின் தெற்கு பெருஞ் சமவெளி வரை பரவியுள்ளது. குறிப்பாக தெற்கு டகோட்டா, கேன்சஸ், நெப்ராஸ்கா, கொலராடோ, ஓக்லகோமா, ஆர்கன்சா, டெக்சஸ், நியூ மெக்சிகோ, வடகிழக்கு மெக்சிக்கோ பகுதிகளில் காணப்படுகிறது. இதிலுள்ள குறைவான இனிப்புப் பொருள் (inulin) உடலில் செரிக்க, இதனை நீண்ட நேரம் சமைத்து உண்பர்.

## மேற்கோள்கள்

பகுப்பு:பூண்டு வகைகள்
பகுப்பு:தாவரவியல் பெயருடையக் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
நீராவிப்பிட்டி

**நீராவிப்பிட்டி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்மேற்கே சுமார் 7 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
பாரதிய கிராம மகளிர் சங்கம்

**பாரதியக் கிராம மகளிர் சங்கம்** (தேசியக் கிராமப்புறப் பெண்களின் இந்தியச் சங்கம்), 1955-இல் நிறுவப்பட்டது. இது ஓர் அரசியல் சார்பற்ற மற்றும் மதச்சார்பற்ற தேசிய அமைப்பாகும். இது இந்தியா முழுவதும், 14 மாநிலங்கள் மற்றும் ஒன்றியப் பிரதேசங்களில் கிளைகளைக் கொண்டுள்ளது. இது கிராமப்புறப் பெண்களுக்கான உலகின் மிகப்பெரிய அமைப்பான அசோசியேட்டட் கன்ட்ரி வுமன் ஆஃப் தி வேர்ல்ட் உடன் இணைக்கப்பட்டுள்ளது. இது ஐக்கிய நாடுகள் அவை, ஐக்கிய நாடுகள் கல்வி, அறிவியல், பண்பாட்டு நிறுவனம், உலக சுகாதார அமைப்பு, மற்றும் பன்னாட்டுத் தொழிலாளர் அமைப்பு ஆகியவற்றின் ஆலோசனை அமைப்பாகும்.

பாரதியக் கிராம மகளிர் சங்கத்தின் குறிக்கோள் பெண்கள், குழந்தைகள், வயதானவர்கள் மற்றும் பகுதியளவு ஊனமுற்றவர்களின் நலன், மேம்பாடு மற்றும் அதிகாரமளித்தல் ஆகும். பள்ளிகளில் போதைப்பொருள் விழிப்புணர்வு நிகழ்ச்சியை நடத்துவதில் போதைப்பொருள் மற்றும் குற்றங்களுக்கான ஐக்கிய நாடுகளின் அலுவலகத்துடன் இணைந்து செயல்படுகிறது.

## பாரதிய கிராம மகளிர் சங்கம் வசதிகள்

### குழந்தைகள்
குழந்தைகளுக்கு மருத்துவம் மற்றும் பல் பராமரிப்பு, உணவு, உடை, சாராத செயல்பாடுகள் மற்றும் கல்வி ஆகியவை வழங்கப்படுகின்றன. குழந்தைகள் குளியலறைகள் மற்றும் கழிப்பறைகள் கொண்ட தங்குமிடங்களில் தங்க வைக்கப்படுகின்றனர். இவர்களின் பாதுகாப்பு மற்றும் பாதுகாப்பிற்காக மூடிய-மின்சுற்று தொலைக்காட்சி மூலம் கண்காணிக்கப்படுகிறார்கள். 2009 இல், பாரதியக் கிராம மகளிர் சங்கத்தின் பெங்களூர் கிளை குழந்தைகளுக்காக ஆங்கில வழிப் பள்ளியை (கர்நாடகா மாநில வாரியம்) தொடங்கியது. பாரதியக் கிராம மகளிர் சங்கம் சிசுகுஞ்ச் வித்யாலயா என்று அழைக்கப்படும் இந்தப் பள்ளியில் பதினெட்டுக்கும் மேற்பட்ட ஆசிரியர்கள் மற்றும் ஒரு தலைமையாசிரியர் உள்ளனர். குழந்தைகள் 1 முதல் 10 ஆம் வகுப்பு வரை பிரிக்கப்பட்டுப் போதிக்கப்படுகின்றனர். ஒவ்வொரு வாரமும் திங்கள் முதல் சனிக்கிழமை வரை அனைத்து மாணவர்களும் கணிதம், ஆங்கிலம், அறிவியல், சமூக ஆய்வுகள், கன்னடம் & இந்தி உள்ளிட்ட பல பாடங்களில் கல்வி கற்கிறார்கள்.

## கிளைகள்

* பாரதிய கிராம மகளிர் சங்கம், அரியானா (சண்டிகர்)
* பாரதிய கிராம மகளிர் சங்கம், தில்லி
* பாரதிய கிராம மகளிர் சங்கம், கர்நாடகா (பெங்களூரு)
* பாரதிய கிராம மகளிர் சங்கம், மத்தியப் பிரதேசம், (இந்தூர்)
* பாரதிய கிராம மகளிர் சங்கம், பஞ்சாப் (சண்டிகர்)
* பாரதிய கிராம மகளிர் சங்கம், மேற்கு வங்காளம்

## மேற்கோள்கள்

பகுப்பு:மகளிர் கல்வி
ஜார்ஜியா மெலோனி

**ஜார்ஜியா மெலோனி** ( *Giorgia Meloni* ; ஜனவரி 15, 1977 இல் பிறந்தவர் ஓர் இத்தாலிய அரசியல்வாதி ஆவார். இவர் அக்டோபர் 2022 முதல் இத்தாலியின் பிரதமராக பணியாற்றி வருகிறார். இந்த பதவியை வகிக்கும் முதல் பெண்மணி இவரே ஆவார். 2006 ஆம் ஆண்டு முதல் இத்தாலிய நாடாளுமன்றத்தின் கீழ் சபை உறுப்பினரான இவர் 2014 முதல் இத்தாலியின் சகோதரர்கள் கட்சி என்ற அரசியல் கட்சியை வழிநடத்தி வருகிறார். மேலும் இவர் 2020 முதல் ஐரோப்பிய பழமைவாத மற்றும் சீர்திருத்தவாதிகள் கட்சியின் தலைவராக இருந்து வருகிறார்.

1992 இல், மெலோனி இத்தாலிய பாசிசத்தை முன்னர் பின்பற்றியவர்களால்  1946 இல் நிறுவப்பட்ட நவ-பாசிச அரசியல் கட்சியான இத்தாலிய சமூக இயக்கத்தின் இளைஞர் படையில் சேர்ந்தார். பின்னர் இவர் 1995 இல் அதன் சட்டப்பூர்வ வாரிசாக மாறி தேசிய பழமைவாதத்தை நோக்கி நகர்ந்த ஒரு பிந்தைய பாசிசக் கட்சியான தேசியக் கூட்டணியின் மாணவர் இயக்கத்தின் தேசியத் தலைவரானார்.  இவர் 1998 முதல் 2002 வரை உரோம் மாகாணத்தின் அவை உறுப்பினராக இருந்தார்.

## ஆட்சிக்கு வருதல்
அதன் பிறகு இவர் தேசியக் கூட்டணியின் இளைஞர் பிரிவின் தலைவரானார்.  2008 இல், அவர் நான்காவது பெர்லுஸ்கோனி அரசாங்கத்தில் இத்தாலிய இளைஞர் துறை அமைச்சராக நியமிக்கப்பட்டார். இவர் 2014 ஐரோப்பிய நாடாளுமன்றத் தேர்தல் மற்றும் 2016 உரோம் நகராட்சித் தேர்தல்களில் தோல்வியுற்றார். 2018 இத்தாலிய பொதுத் தேர்தலுக்குப் பிறகு, இவர் 18 வது இத்தாலிய சட்டமன்றத்தின் போது  எதிர்க்கட்சியை வழிநடத்தினார். கருத்துக் கணிப்புகளில் இவரது கட்சியின் பிரபலம் அதிகரித்தது. குறிப்பாக 2020  இத்தாலியில் கொரோனா வைரசு தொற்றுநோயை நிர்வகித்த திராகியின் அமைச்சரவை கட்டுப்படுத்த முடியாமல் போன்போது இவர் எதிர்க் கட்சியாக இருந்து தேசிய ஒன்றிணைவு அரசாங்கம் மூலம் நோய் தொற்றை நிர்வகித்தார். 2022 இல் இத்தாலிய ஏற்பட்ட அரசாங்க நெருக்கடியில் திராகி அரசாங்கத்தின் வீழ்ச்சியைத் தோல்வியைத் தொடர்ந்து நடைபெற்ற 2022 இத்தாலிய பொதுத் தேர்தலில் இவரது இத்தாலியின் சகோதரர்கள் கட்சி வெற்றி பெற்றது .

## அரசியல் நிலைப்பாடு
ஒரு வலதுசாரி ஜனரஞ்சகவாதி மற்றும் தேசியவாதியாக, இவரது அரசியல் நிலைப்பாடுகள் தீவிர வலதுசாரிகளாக விவரிக்கப்பட்டுள்ளன. இவர் தன்னை ஒரு கிறிஸ்தவர் என்றும் ஒரு பழமைவாதி என்றும் கூறிக்கொள்கிறார். இவர் வதையா இறப்பு, ஒருபால் திருமணம் மற்றும்வெவ்வேறு பாலின இயல்புகளைக் கொண்டவர்களுக்கு எதிரானவர். தனிக் குடும்பங்கள் பிரத்தியேகமாக ஆண்-பெண் ஆகிய இருவரால் வழிநடத்தப்படுகின்றன என்று கூறுகிறார்.

## பெண்ணியம்
இவரது சொற்பொழிவில் பெண்ணியவாத சொல்லாட்சி மற்றும் உலகமயம் பற்றிய விமர்சனம் அதிகம் இடம் பெறுகிறது.  மெலோனி குடியேற்றத்தை நிறுத்த கடற்படை முற்றுகையை ஆதரிக்கிறார். மேலும் இவர் இனவெறி மற்றும் இஸ்லாமிய வெறுப்பு மனநிலை என்றும் குற்றம் சாட்டப்பட்டார். நேட்டோவின் ஆதரவாளரான இவர், ஐரோப்பிய ஒன்றியத்தின் ஒருங்கிணைப்பு பற்றிய விமர்சனங்களை உள்ளடக்கிய ஒரு அரசியல் நிலைப்பாடைக் கொண்டுள்ளார்.  மேலும் 2022 உக்ரைன் மீதான உருசியாவின் படையெடுப்பிற்கு முன்பு உருசியாவுடன் சிறந்த உறவுகளுக்கு ஆதரவாக இருந்தார், அதன் பிறகு இவர் உக்ரைனுக்கு ஆயுதங்களை அனுப்புவதாக உறுதியளித்தார். முசோலினியின் இத்தாலிய சமூகக் குடியரசின் அமைச்சரவைத் தலைவரான ஜியோர்ஜியோ அல்மிரான்டேவை 2020 இல் பாராட்டியது போன்ற சர்ச்சைக்குரிய கருத்துக்களை மெலோனி வெளிப்படுத்தினார். அமெரிக்க வணிக இதழான போர்ப்ஸின் 2023 ஆண்டில் உலகின் சக்திவாய்ந்த பெண்களின் பட்டியலில் மெலோனி நான்காவது இடத்தைப் பிடித்தார்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:பெண் அரசியல்வாதிகள்
பகுப்பு:பெண் பிரதமர்கள்
பகுப்பு:இத்தாலிய அரசியல்வாதிகள்
களப் பள்ளி

**களப் பள்ளி** (field school)  என்பது ஒரு குறுகிய காலக் கல்வித் திட்டமாகும். இது கல்விக் காலத்திலான களப் பயண ஆய்வினை உள்ளடக்கியதாகும்.  தனது ஆரம்பக் கல்வியில் பயின்றதை செய்து பார்ப்பதன் மூலம் கற்றுக் கொள்கின்றனர். செய்து கற்றலை இது அடிப்படையாகக் கொண்டது.

## வடிவம்
களப் பள்ளிகள் பொதுவாக கல்வி ஊழியர்களால் நடத்தப்படுகின்றன, சில சமயங்களில் களப் பயணங்களில் பங்கேற்கும் மாணவர்களுக்கு மதிப்பெண் வழங்கப்படுகிறது. ஒவ்வொரு நாளும் அதிக நேரம் வேலை செய்யும் அளவிற்கு கடினமானதாக இருக்கும்.ஆய்வு நடத்தும் செயல்முறை மூலம் கற்றலில் மாணவர்கள் ஈடுபடுத்தப்படுகிறார்கள்.

களப் பள்ளிகளில் மாணவர்-ஆசிரியர் விகிதம் பொதுவாக மிகக் குறைவாகவே தீர்மானிக்கப்படுகிறது. இது அரிதாக 1:20 எனும் எண்னிக்கையினை மீறுகிறது மற்றும் பல கல்வி நிறுவனங்களில் இது 1:6 எனத் தீர்மானிக்கப்படுகிறது. இங்கு விரிவுரைகள் மாலை நேரங்களில் வழங்கப்படுகிறது.

சில பிரிவுகளுக்கு/ துறைகளுக்கு இளங்கலை அல்லது இளம் அறிவியல் பட்டம் பெறுவதற்கான நிபந்தனையாக களப் பள்ளி பங்கேற்புத் தேவைப்படுகிறது. தொல்லியல், புவியியல் மற்றும் தொல்லுயிரியல் ஆகியவை உதாரணங்களாகும், இருப்பினும் குறிப்பிட்ட தேவைகள் பல்கலைக்கழகங்களைப் பொறுத்து வேறுபடுகின்றன.
# தொல்லியல்
# புவியியல்
# தொல்லுயிரியல்
# சுற்றுச்சூழல் கல்வி
# முதனியியல்
# கடல்சார் உயிரியல்
# மானுடவியல்
# நிலவியல்

## மேற்கோள்கள்


பகுப்பு:கல்விச் சொல்லியல்
ஜெயசிறீ இராமதாசு

**ஜெயசிறீ இராமதாசு** (*Jayashree Ramadas*) ஓர் இந்தியக் கல்வியாளர். இவர் இந்தியாவின் மும்பையில் உள்ள டாட்டா அடிப்படை ஆராய்ச்சிக் கழகத்தின் தேசிய மையமான ஹோமி பாபா அறிவியல் கல்வி மையத்தின்  இயக்குநராக (2011–2016) இருந்தார். ஒரு பேராசிரியராக இவர் அறிவாற்றல் மற்றும் அறிவியல் கல்வி தொடர்பான பட்டதாரி படிப்புகளுக்கான கல்வியினை கற்பிக்கிறார். இவர் பயன்பாட்டு இயற்பியல் பன்னாடு ஒன்றியம் மற்றும் இயற்பியல் கல்விக்கான பன்னாட்டுக் குழுவின் உறுப்பினராகவும் உள்ளார். நவம்பர், 2008ல், எச். பி. சி. எஸ். இ., புலத்தலைவராக நியமிக்கப்பட்ட இராமதாசு, சூன் 2011ல், மைய இயக்குநராக நியமிக்கப்பட்டார். iஇவர் தற்போது ஐதராபாத்தில் உள்ள பாடங்களுக்கிடையேயான கல்வி மையத்தில் பேராசிரியராக உள்ளார்.

## இளமை
ஜெயசிறீ இராமதாசு 1954-இல் பம்பாயில் (இப்போது மும்பை) பிறந்தார். இவரின் தந்தை தொலைத்தொடர்பு பொறியாளர். இவரது ஆரம்பப் பள்ளிப் படிப்பு தில்லியில் உள்ள தூய தோமசு பள்ளியிலிருந்தது. இதைத் தொடர்ந்து இவர் பாக்தாத்தில் உள்ள அமெரிக்கன் பள்ளியில் ஓராண்டு படித்தார். மேலும் புனேவில் உள்ள தூய எலினா பள்ளியில் பள்ளிப்படிப்பை முடித்தார். இவர் புனேவில் உள்ள பெர்க்குசன் கல்லூரியில் பயின்றார். மேலும் 1976-இல் கான்பூர், இந்தியத் தொழில்நுட்பக் கழகத்தில் இயற்பியலில் முதுகலைப் பட்டம் பெற்றார். மும்பையில் உள்ள ஹோமி பாபா அறிவியல் கல்வி மையத்தில் முனைவர் பட்ட ஆய்வினை முடித்த இவருக்கு புனே பல்கலைக்கழகம் முனைவர் பட்டம் வழங்கியது. இந்தியாவில் அறிவியல் கல்வி பற்றிய முதல் ஆய்வறிக்கை இவருடையது எனலாம்.

## தொழில்
ஜெயசிறீ  லீட்சு பல்கலைக்கழகத்தில் முனைவர் பட்ட பின் ஆய்வினை முடித்தார். இதன் பின்னர் மும்பையில் உள்ள ஹோமி பாபா அறிவியல் கல்வி மையத்தில் ஆசிரியராக பணியில் சேர்ந்தார். ஜெயசிறீ மும்பையில் உள்ள ஹோமி பாபா அறிவியல் கல்வி மையத்தில் இவருடைய வாழ்க்கையின் பெரும்பகுதியினைக் கழித்தார். ஆகத்து 2007-இல் முழுப் பேராசிரியராகவும், நவம்பர் 2008-இல் புலத்தலைவராகவும் ஆனார். சூன் 2011-இல் இவர் எச். சி. பிரதான் இயக்குநர் பதவியிலிருந்து ஓய்வு பெற்றதும், இம்மைய நான்காவது இயக்குநராகப் பொறுப்பேற்றார், இப்பதவியில் இவர் ஐந்தாண்டுக் காலத்திற்கு நியமிக்கப்பட்டார். மேலும் டப்ட்சு பல்கலைக்கழகம் மற்றும் மாசாச்சூசெட்சு தொழில்நுட்பக் கழகத்தில் தலா ஓராண்டு கழித்தார்.

சனவரி 2017-இல், இராமதாசு ஐதராபாத்தில் உள்ள டாட்டா அடிப்படை ஆய்வு மையத்தின் துறையிடைக் கல்வி மையத்தில் தனது பணியினைத் தொடர்ந்தார்.

## விருது/உதவித்தொகை

* 1971–1981 தேசிய அறிவியல் திறமை தேடல் உதவித்தொகை
* 2011 வளரும் நாடுகளில் அறிவியலின் முன்னேற்றத்திற்கான உலக அறிவியல் அகாதமி பரிசு "விஞ்ஞான கல்விப் பொருள் மேம்பாட்டிற்காக" 

## மேற்கோள்கள்

பகுப்பு:மகாராட்டிரப் பெண் அறிவியலாளர்கள்
பகுப்பு:வாழும் மக்கள்
பகுப்பு:1954 பிறப்புகள்
சிறீ. சாரதாக்குட்டி

**சிறீ. சாரதாக்குட்டி** (*S. Saradakkutty*) மலையாள மொழியின் இந்திய இலக்கிய மற்றும் சமூக விமர்சகர் ஆவார். இவர் இலக்கிய விமர்சனத்திற்கான 2022 கேரள சாகித்திய அகாதமி விருதைப் பெற்றவர்.

## வாழ்க்கை
சாரதாக்குட்டி, கேரளாவின் கோட்டயத்தில் டி. எசு. சிறீதரன் நாயர் மற்றும் ஜே. பாரதியம்மாவின் மகளாகப் பிறந்தார். கவிதையில் புத்த தரிசனம் என்ற தலைப்பில் மகாத்மா காந்தி பல்கலைக்கழகத்தில் முனைவர் பட்டம் பெற்றுள்ளார். இவரது முக்கியப் படைப்புகளில் *நான் நீங்கல்கேதிரே ஆகாசதேயும் பூமியும் சாக்ஷ்யம் வெகுன்னு*, *பிரணயாதடவுகாரன், எத்ரயேத்ரா பிரேரணங்கள்*, *பெண்வினிமயங்கள்* மற்றும் பெண் கொத்திய வாக்குகள் ஆகியவை அடங்கும். சாரதாக்குட்டி 2023-இல் எத்ரயேத்ர பிரேரணகல் என்ற படைப்புக்காக இலக்கிய விமர்சனத்திற்கான கேரள சாகித்ய அகாடமி விருதை வென்றார்.

## மேற்கோள்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:கேரள எழுத்தாளர்கள்
பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:கேரளப் பெண் எழுத்தாளர்கள்
2022 கேரள சாகித்திய அகாதமி விருதுகள்

**2022 கேரள சாகித்திய அகாதமி விருதுகள்** (*2022 Kerala Sahitya Akademi Awards*) என்பது 1958ஆம் ஆண்டு முதல், கேரள சாகித்திய அகாதிமி (கேரள இலக்கிய அகாதமி) மூலம், மலையாள எழுத்தாளர்களுக்கு அவர்களின் சிறந்த இலக்கியத் தகுதியுள்ள புத்தகங்களுக்காக இந்த விருது ஒவ்வொரு ஆண்டும் வழங்கப்படுகிறது.

## விருதாளர்கள்

## மேற்கோள்கள்

பகுப்பு:கேரள எழுத்தாளர்கள்
பகுப்பு:சாகித்திய அகாதமி விருதுகள்
மணியிகி

**மணியிகி** (*Manihiki*) என்பது வளைய வடிவிலுள்ள பவளப்பாறைத் தீவு ஆகும். பொதுமக்கள் இத்தீவினை, முத்துக்கள் தீவு என்றும் அழைப்பர். இத்தீவு குக் தீவின் வடப்பக்கம் அமைந்துள்ளது. தலைமைத்தீவான இர்ரோடோன்காவிலிருந்து வடக்குப் பகுதியில் ஏறத்தாழ  தொலைவில் அமைந்துள்ளது. அமைதிப் பெருங்கடல் பகுதியிலிருக்கும் மக்கள் வாழா தொலைவான இடங்களில் இதுவும் ஒன்றாகும். இருப்பினும் இங்குள்ள தாவர வளம் கணக்கில் எடுத்துக்கொள்ளப்பட்டுள்ளது. பாலினேசிய மக்கள் இத்தீவில், கி. பி. 900 அல்லது 1000 காலத்தில் வாழ்ந்ததாகக் கருதப்படுகிறது.

## மேற்கோள்கள்

## வெளி இணைப்புகள்

* Manihiki, information and pictures 
* 
* 

பகுப்பு:பவளத் தீவுகள்
பகுப்பு:குக் தீவுகள்
இரச்சனா நாராயணன்குட்டி

**இரச்சனா நாராயணன்குட்டி** (*Rachana Narayanankutty*) என்பவர் ஒரு இந்திய நடிகையும், குச்சிப்புடி நடனக் கலைஞரும், தொலைக்காட்சி தொகுப்பாளரும் ஆவார், இவர் மலையாளத் திரைப்படங்களிலும் தொலைக்காட்சி நிகழ்ச்சிகளிலும் பணியாற்றுகிறார். மழவில் மனோரமாவில் ஒளிபரப்பான *மரிமயம்* என்ற தொலைக்காட்சித் தொடர் மூலம் பிரபலமானார்.

## தனிப்பட்ட வாழ்க்கை
இரச்சனா திருச்சூரில் நாராயணன்குட்டிக்கும் நாராயணிக்கும் மகளாக 1983 ஏப்ரல் 1 அன்று பிறந்தார். இவருக்கு ஒரு தம்பி இருக்கிறார். இரச்சனா 2005 இல் வடக்கஞ்சேரியிலுள்ள அரசு பெண்கள் மேல்நிலைப்பள்ளியில் பள்ளிப் படிப்பை முடித்தார், வடகாஞ்சேரி ஸ்ரீ வியாசா என்எஸ்எஸ் கல்லூரியில் பட்டப்படிப்பை முடித்தார். திருச்சூர் மாவட்டத்திலுள்ள தேவமாதா, நடுவண் இடைநிலைக் கல்வி வாரிய பள்ளியில் ஆங்கில ஆசிரியராக இருந்தார். தொலைக்காட்சித் தொடரில் நடிக்கும் முன் நடன வகுப்புகள் எடுத்தார்.

இரச்சனா 2011 இல் அருண் சதாசிவனை மணந்தார். இது முற்றிலும் நிச்சயிக்கப்பட்ட திருமணம், இவர்களுக்கு பிரச்சினைகள் இருந்தன. அருண் தன்னை மனரீதியாகவும் உடல் ரீதியாகவும் துன்புறுத்தத் தொடங்கினார், இதனால் திருமணமான 19 நாட்களுக்குப் பிறகு கணவர் வீட்டை விட்டு வெளியேறினார் என்று ரச்சனா கூறினார்.

## திரைப்பட வாழ்க்கை
2001 ஆம் ஆண்டு *தீர்த்ததானம்* திரைப்படத்தில் கதாநாயகியின் தோழியாக ஒரு சிறிய பாத்திரத்தில் நடித்து தனது திரைப்பட வாழ்க்கையைத் தொடங்கினார். படிப்பிற்குப் பிறகு, திருச்சூரில் உள்ள ரேடியோ மாங்கோ என்ற வானொலி நிறுவனத்தில் ஒலிபரப்பாளராக சேர்ந்தார், அங்கு ஒரு தயாரிப்பாளர் அவளைக் கண்டுபிடித்து *மரிமயத்தில்* நடிக்க வைத்தார். மழவில் மனோரமாவில் *காமெடி பெசுடிவல்* என்ற நகைச்சுவை நிகழ்ச்சியை தொகுத்து வழங்கினார். இவர் சில விளம்பரங்களிலும் நடித்துள்ளார்,ஏசியாநெட்டில் *காமெடி எக்ஸ்பிரஸ் என்ற* உண்மைநிலை நிகழ்ச்சியில் நடுவராக பணியாற்றினார். இவர் பிளவர்சு தொலைக்காட்சியில் *சுடார் சேலஞ்ச் என்ற* உண்மைநிலை நிகழ்ச்சியில் பங்கேற்றார்.

## மேற்கோள்கள்

## வெளி இணைப்புகள்
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பீகார் தலித் மேம்பாட்டு அமைப்பு

**பீகார் தலித் மேம்பாட்டு அமைப்பு** (*Bihar Dalit Development Organization-பீகார் தலித் விகாஸ் சமிதி*) 1982ஆம் ஆண்டு இந்தியாவின் பீகாரில், தலித் ஆண்கள் மற்றும் பெண்களைக் கிராம அளவில் அணிதிரட்டி, ஒற்றுமையைக் கட்டியெழுப்பி, தலித்துகளின் கல்வி மற்றும் பொருளாதார மேம்பாடு மற்றும் சாதியப் பாகுபாடுகளை அகற்றுதல் ஆகியவற்றிற்காக ஜோசு கனநாயகிலால் நிறுவப்பட்டது.

இது 100,000 குடும்பங்களை உள்ளடக்கிய 500 கிராமங்களின் சங்கமாக வளர்ந்துள்ளது. பதினான்கு இணைக்கப்பட்ட மையங்கள் மற்றும் பார்கில் ஒரு மைய அலுவலகத்துடன் உள்ளது. கல்வியறிவு பெற்ற, நீதி தேடும் தலித் சமுதாயத்தை நிறுவுவதே இதன் குறிக்கோள் ஆகும். பாரதிய தலித் சாகித்திய அகாதமியின் தேசிய விருது உட்படப் பல விருதுகளைப் பெற்றவர் கனநாயகி.

## வரலாறு
ஜோசு கனனைக்கல் பீகார் மாநிலத்தில் மக்கள் மத்தியில் பணியாற்றத் தொடங்கினார். தலித் உதான் சமிதியை நிறுவினார். ஆனால் பின்னர் இவர் மேல் சூத்திரர்களுக்காக வேலை செய்யும் ஏழை மக்களை மையமாகக் கொண்டு இதன் பெயரை "பீகார் தலித் விகாசு சமிதி" என்று மாற்றினார்.

*

## மேற்கோள்கள்

பகுப்பு:இந்தியாவில் மகளிர் உரிமைகள்
பகுப்பு:தலித்திய அரசியல்
பம்பாய் தேவதாசி பாதுகாப்பு சட்டம்

**பம்பாய் தேவதாசி பாதுகாப்புச் சட்டம்** (1934) பிரித்தானிய இந்தியாவின் கீழ் பம்பாய் உயர் நீதிமன்றத்தால் தற்போதுள்ள தேவதாசிகளைப் பாதுகாக்கவும், தேவதாசி அமைப்பில் பெண்களை அர்ப்பணிப்பதைத் தடுக்கவும் நிறைவேற்றப்பட்டது. இந்தச் சட்டம் மகாராட்டிரா மாநிலம் முழுவதற்கும் விரிவுபடுத்தப்பட்டது. மேலும் சென்னை தேவதாசிகள் ஒழிப்புச் சட்டம், பம்பாய் பாதுகாப்பு (நீட்டிப்பு) சட்டம் மற்றும் ஆந்திரப் பிரதேசத் தேவதாசி (அர்ப்பணிப்புத் தடை) போன்ற தேவதாசிகளைப் பாதுகாப்பதற்கான பிற மாநில சட்டங்களின் ஒரு பகுதியாக இருந்தது.

## இவற்றையும் பார்க்கவும்
* சென்னை தேவதாசிகள் ஒழிப்புச் சட்டம்

## மேற்கோள்கள்

பகுப்பு:மகாராட்டிரம்
பகுப்பு:மகளிர் உரிமைகள்
சிம்காளன் மாதவ பணிக்கர்

**சிம்காளன்** **மாதவ பணிக்கர்** (*Simhalan Madhava Panicker*, 1930 - 5 மார்ச் 2004) என்பவர் ஒரு இந்திய தற்காப்புக் கலைஞரும், நடிகரும் ஆவார். 1930 ஆம் ஆண்டு கேரளாவில் தோட்ட விவசாயிகளின் குடும்பத்தில் பிறந்த இவர் தனது எட்டு வயதிலேயே வீட்டை விட்டு வெளியேறி இந்தியாவின் மூலை முடுக்கெல்லாம் பயணம் செய்தார். தற்காப்புக் கலைகளிலும் நடிப்பிலும் இவர் தனது ஆர்வத்தைக் கண்டார். இவர் வர்மக்கலையில் நிபுணரானார்.

சிம்காளன் பணிக்கர் 18 வருடம் பல ஆசிரியர்களிடம் தற்காப்பு கலைகளை கற்றுக் கொண்டார், களரிப்பயிற்றின் வடக்கு மற்றும் தெற்கு பாணிகளைக் கற்றுக்கொண்டார், பாலன் குருக்களிடம் கற்றுக்கொண்ட *வர்ம களரியில்* நிபுணத்துவம் பெற்றார். அப்போதிருந்து, இவர் கலையை பயிற்சி செய்தார், இவரது சொந்த பாணியை மேம்படுத்தினார். பயிற்சி பெற்ற நடனக் கலைஞர், குத்துச்சண்டை வீரர் என இவரது பின்னணியைப் பயன்படுத்தி, இவர் தற்காப்புக் கலை வடிவத்தை அதன் மிக உயர்ந்த வெளிப்பாட்டிற்கு கொண்டு சென்றார். 1975ல் சிம்ம களரியை உருவாக்கினார்.

இவர் சந்திரசேகரன் குருக்கள் மற்றும் வல்லபட்டா விசுவநாதன் குருக்கள் போன்ற சமகால தற்காப்புக் கலைஞர்களுடன் தொடர்பு கொண்டிருந்தார். குறிப்பிடத்தக்க இவரது சீடர்கள் மோசசு திலக், மாசுடர் மனோகரன் மற்றும் கராத்தே மணி.

பணிக்கர் தனது *வர்ம களரி* திறமைகளை ரகசியமாக வைத்திருந்தார், தென்னிந்தியாவில் புகழ்பெற்ற முதுநிலை பட்டதாரிகளில் மிகக் குறைவான மாணவர்களுக்கே கற்பித்துள்ளார். 1983 ஆம் ஆண்டில்*, தி வே ஆப் தி வாரியர்: மார்சியல் ஆர்ட்சு அண்ட் பைட்டிங் சுடைல்சு ப்ஃரம் அரவுண்ட் தி வேர்ல்ட்* என்ற நூலில் இவர் சென்னையில் 'மிகவும் ஆபத்தான மனிதராக' இடம்பெற்றார், இது பிபிசி  வெளியிட்ட தொலைக்காட்சி ஆவணப்படத்திற்கு அடிப்படையாக இருந்தது, இது உலகின் பல்வேறு தற்காப்புக் கலை வடிவங்களை வழங்குகிறது.

சிம்காளன் பணிக்கரின் ஆர்வம் தற்காப்புக் கலைகளுக்கு அப்பாற்பட்டது. இவர் நாடகம் மற்றும் திரைப்பட நடிகராகவும் இருந்தார்.

இவர் 1998 இல் மீண்டும் கேரளாவுக்குச் சென்றார், அங்கு இவர் தொடர்ந்து சிம்மள களரி பயிற்சி செய்தார். இவர் மார்ச் 2004 இல் இறந்தார். இவரின் மகள் ஜாசுமின் சிம்காளன் இங்கிலாந்தில் வசிக்கும் பிரபல களரிப்பயிற்று மற்றும் சிலம்பம் பயிற்சியாளர் ஆவார்.

## மேற்கோள்கள்

## இவற்றையும் காண்க

* விஸ்கொன்சின் பல்கலைக்கழகம் (மேடிசன்)
* வர்மக்கலை

பகுப்பு:1930 பிறப்புகள்
பகுப்பு:2004 இறப்புகள்
இந்தியாவின் பண்பாட்டு மண்டலங்கள்

**இந்தியாவின் பண்பாட்டு மண்டலங்கள்** என்பது இந்தியாவின் பல்வேறு பகுதிகளின் பண்பாட்டுப் பாரம்பரியத்தை மேம்படுத்துவதற்கும் பாதுகாப்பதற்கும் இந்திய அரசின் கலாச்சார அமைச்சகத்தால் வரையறுக்கப்பட்ட ஏழு மண்டலங்களாகும். இந்த மண்டலங்கள் ஒவ்வொன்றுக்கும் ஒரு மண்டல மையம் தலைமை மையமாகச் செயல்படுகிறது. பெரும்பாலான மண்டல மையங்கள் 1985ல் அப்போதைய இந்தியப் பிரதமர் ராஜீவ் காந்தியால் அறிவிக்கப்பட்டு 1986-87 காலகட்டத்தில் முறையாகச் செயல்படத் தொடங்கியது. "*இந்தியக் கலாச்சாரத்தின் புராதன வேர்களை வலுப்படுத்துவதும், ஒருங்கிணைந்த தேசியக் கலாச்சாரத்தை மேம்படுத்துவதும் வளப்படுத்துவதும்* " இவற்றின் குறிக்கோளாக உள்ளது.

கொல்கத்தா நகரம், முன்னர் பிரித்தானிய இந்தியா மற்றும் மேற்கு வங்கத்தின் தலைநகராக இருந்தது. இது "இந்தியாவின் பண்பாட்டுத் தலைநகரம்" என்றும் அழைக்கப்படுகிறது.

## மண்டலங்கள்
ஒவ்வொரு மண்டலத்திற்கும் ஒரு மண்டலத் தலைமையகம் உள்ளது. இங்கு ஒரு மண்டலக் கலாச்சார மையம் நிறுவப்பட்டுள்ளது. பல மாநிலங்கள் பல மண்டலங்களில் உறுப்பினர்களாக உள்ளன. ஆனால் மண்டலப் பிரிவுகளில் எந்த மாநில உட்பிரிவுகளும் பயன்படுத்தப்படவில்லை. இவை பொறுப்பேற்றுள்ள மண்டலங்களின் கலாச்சாரத்தை ஊக்குவிப்பதோடு, ஒவ்வொரு மண்டல மையமும் செயல்பாடுகளை ஏற்பாடு செய்வதன் மூலமும், பிற மண்டலங்களிலிருந்து கலைஞர்களை அழைப்பதன் மூலமும் இந்தியாவின் பிற கலாச்சாரங்களை ஊக்குவிப்பதற்கும் வெளிப்படுத்துவதற்கும் பாலமாகச் செயல்படுகிறது.
 

## மேலும் பார்க்கவும்

* இந்தியாவின் மண்டலக் குழு
* இந்தியாவின் நிலநடுக்க மண்டலங்கள்

## மேற்கோள்கள்

## வெளி இணைப்புகள்
* இந்தியாவில் கலாச்சார மையம்
* வடக்கு மண்டல கலாச்சார மையத்தின் அதிகாரப்பூர்வ இணையதளம்
* வடகிழக்கு மண்டல கலாச்சார மையத்தின் அதிகாரப்பூர்வ இணையதளம்   
* தென் மண்டல கலாச்சார மையத்தின் அதிகாரப்பூர்வ இணையதளம்  
* மேற்கு மண்டல கலாச்சார மையத்தின் அதிகாரப்பூர்வ இணையதளம்
* மேற்கு மண்டல கலாச்சார மையம் மற்றும் சில்ப்கிராம் பற்றிய தகவல்கள்.   

பகுப்பு:இந்தியப் பண்பாடு
டெட்ராமெத்தில்பென்சீன்

**டெட்ராமெத்தில்பென்சீன்கள்** (*Tetramethylbenzene*) என்பவை  C10H14 என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மங்களாகும். இச்சேர்மங்கள் அரோமாட்டிக் நீரகக்கரிமங்களின் ஒரு குழுவை உருவாக்குகின்றன. ஒரு பென்சீன் வளையமும் நான்கு மெத்தில் குழுக்களும் (–CH3) இவற்றின் கட்டமைப்பில் பதிலீடுகளாக இடம்பெற்றுள்ளன.  மெத்தில் குழுக்களின் அமைவிடத்தைப் பொறுத்து மூன்று கட்டமைப்பு சமபகுதியங்கள் உருவாகின்றன. இவை C4-பென்சீன்களின் குழுவை சேர்ந்தவையாகும். நன்கு அறியப்பட்ட ஒரு சமபகுதியம் தியூரீன் என்ற சமபகுதியமாகும்.  

:
## மேற்கோள்கள்

பகுப்பு:நீரகக்கரிமங்கள்
பகுப்பு:ஆல்கைல்பென்சீன்கள்
பகுப்பு:C4-பென்சீன்கள்
நஃபே சிங் ரத்தி

**நஃபே சிங் ரத்தி ( Nafe Singh Rathee )** (இறப்பு, பிப்ரவரி 25, 2024) அரியானாவைச் சேர்ந்த ஓர் இந்திய அரசியல்வாதி ஆவார். இவர்அரியானாவின் இந்திய தேசிய லோக் தளத்தின் மாநிலத் தலைவராக இருந்தார். பகதூர்கர் தொகுதியிலிருந்து 9ஆவது மற்றும் 10ஆவது அரியானா சட்டமன்றத்தில் உறுப்பினராக இருந்தார்.

பகதூர்கர் நகராட்சியில் இரண்டு முறை தலைவராகவும் இருந்தார். மேலும், அகில இந்திய  மல்யுத்த சங்கத்தின் தலைவராகவும் இருந்தார்.

## இறப்பு
25 பிப்ரவரி 2024 அன்று இவர் தனது தானுந்தில் பயணம் செய்தபோது, ஜாஜ்ஜரிலுள்ள பகதூர்கர் என்ற இடத்தில், அடையாளம் தெரியாத சிலர் இவர் மீது துப்பாக்கியால் சுட்டதில் இவர் இறந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
டெட்ராவினைல்மீத்தேன்

**டெட்ராவினைல்மீத்தேன்** (*Tetravinylmethane*) என்பது C9H12 என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். இதன் கட்டமைப்பில் மையத்தில் உள்ள கார்பன் அணுவுடன் நான்கு வினைல் குழுக்கள் பிணைக்கப்பட்டுள்ளன. பல்வேறு வழிகளில் டெட்ராவினைல்மீத்தேன் தொகுத்து தயாரிக்கப்படுகிறது. டெட்ராவினைல்மெத்தேன் என்ற பெயராலும் இச்சேர்மம் அழைக்கப்படுகிறது.
## மேலும் காண்க
* டெட்ராயெத்தில்மெத்தேன்
* டெட்ரா-டெர்ட்-பியூட்டைல்மெத்தேன்
* நான்கு வளைய புரொபைல்மெத்தேன்
* நாற்புளோரோமெத்தேன்
* கார்பன் டெட்ராகுளோரைடு
* கார்பன் நான்கையோடைடு
* டெட்ராசிடோமெத்தேன்

## மேற்கோள்கள்

பகுப்பு:ஆல்க்கீன்கள்
பகுப்பு:நீரகக்கரிமங்கள்
டெட்ராபீனைலீன்

**டெட்ராபீனைலீன்** (*Tetraphenylene*) என்பது C24H16  என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். அறை வெப்பநிலையில் இச்சேர்மம் ஒரு திண்மமாகக் காணப்படுகிறது. நிறைவுறாத பல்வளைய ஐதரோகார்பன் சேர்மங்களின் ஓர் அங்கமாகவும் பென்சீனின் நாற்படியாகவும் டெட்ராபீனைலீன் கருதப்படுகிறது. 

## மேற்கோள்கள்

பகுப்பு:நீரகக்கரிமங்கள்
பகுப்பு:பல்வளைய அரோமாட்டிக் நீரகக்கரிமங்கள்
உத்தரப் பிரதேசத்தின் உணவு வகைகள்

**உத்தரப் பிரதேசத்தின் உணவு** (*Cuisine of Uttar Pradesh*) என்பது வட இந்தியாவில் அமைந்துள்ள உத்தரப் பிரதேச மாநிலத்தின் பல்வேறு வகையான உணவுகள் ஆகும். உத்தரப் பிரதேச உணவு வகைகளில் சைவம் மற்றும் அசைவ உணவுகள் உள்ளன. ஒரு பெரிய மாநிலமாக இருப்பதால், உ.பி.யின் உணவுகள் அண்டை மாநிலங்களான தில்லி, உத்தராகண்டம், பீகார், சார்க்கண்டு மற்றும் அரியானாவுடன் நிறைய உணவுகள் மற்றும் சமையல் குறிப்புகளைப் பகிர்ந்து கொள்கின்றன. பூர்வீக உணவுகளைத் தவிர, முகலாய, அவதி மற்றும் போஜ்புரி ஆகிய கலாச்சார உணவு வகைகளும் இம்மாநிலத்தின் பிரபலமான உணவு வகைகளாகும்.

## வெதுப்பி
கோதுமை மாநிலத்தின் முக்கிய உணவாக இருப்பதால், வெதுப்பி (*[[ரொட்டி]]*) மிகவும் முக்கியத்துவம் வாய்ந்தவையாக உள்ளது. வெதுப்பி பொதுவாகத் தட்டையானவை. வெதுப்பி வெவ்வேறு வகையான மாவுகளால் செய்யப்படலாம். பல்வேறு முறைகளில் தயார் செய்யப்படலாம். பிரபலமான வெதுப்பிகளில் தந்தூரி நாண் (நான் தந்தூரில் சுடப்படும்), தந்தூரி ரோட்டி, குல்ச்சா, தப்தான், ஷீர்மல், உரோமாலி ரொட்டி, பூரி, பராத்தா, தினை (தினை மாவு தட்டைப்பயிறு), லிட்டி, கச்சோரி லச்சா பராத்தா மற்றும் பூரி ரோட்டி முதலியன.

## பொதுவான உணவு
thumb| மாங்காய் ஊறுகாயுடன் ''சப்ஜி'', ''பருப்பு'' மற்றும் ரொட்டி, உ.பி.யின் முக்கிய உணவு.
thumb| உத்தரபிரதேசத்தில் கச்சோரி சப்ஜி ஒரு பிரபலமான காலை உணவாகும்.
thumb| ''ஷாஹி பனீர்'' மற்றும் ரொட்டி.

* பிரியாணி
* பூந்தி
* சாட்
* டம் வெண்டி (வறுத்த முழு ஓக்ராவை மசாலா உருளைக்கிழங்கு நிரப்புதல்)
* முட்டை கறி
* கோப்தா
* குர்மா
* லாட்பாட்
* லிட்டி சோக்கா
* மட்டன் பிரியாணி
* நிஹாரி
* பக்கோரா
* பாலக் பனீர்
* பசண்டா கபாப் (எலும்பு இல்லாத ஆட்டிறைச்சி)
* பசண்டா பனீர் (பனீர் மக்கானி போன்றது)
* பூரி
* பச்சடி
* ராஜ்மா
* கொண்டைக்கடலை கறி
* சமோசா
* ஷாப் டிக் (குங்குமப்பூவுடன் கூடிய குளிர்கால உணவு, டர்னிப்ஸ் மற்றும் மட்டன் உருளை)
* கல்மி கபாப்
* சமி கபாப் (பச்சை மாங்காய்)
* சோகன் அல்வா
* ஆக்ரா பேடா (போஜ்புரி பகுதிகளில் பாதுபாக் என்று அழைக்கப்படுகிறது)
* தெக்ரி (மசாலா மற்றும் கலந்த காய்கறிகளுடன் கூடிய சைவ அரிசி உணவு)

## பாரம்பரிய இனிப்புகள்
[thumb| ''[ஜாங்கிரி*]]
[[படிமம்:Pera_-_Sweet_-_Banke_Bihari_Mandir_Area_-_Vrindavan_-_2013-02-22_4785.JPG|thumb| [[பிருந்தாவனம்|மதுரா பிருந்தாவனத்தில்]] *பேடா* .]]
[[படிமம்:Kaju_katli_dessert_-_side_view.jpg|thumb| *முந்திரி பர்பி*]]

* பாலுஷாஹி
* பர்பி
* சேனா
* [[காரட் அல்வா]]
* கேவர்
* குஜியா
* [[குலாப் ஜாமுன்|குலாப் ஜாமூன்]]
* [[அல்வா]]
* [[ஜாங்கிரி]]
* [[ஜிலேபி]]
* [[முந்தரி பர்பி|முந்திரி பர்பி]]
* கலகண்ட்
* [[பாயசம்|பாயசம் (கீர்)]]
* [[குல்ஃபி]]
* [[இலட்டு]]
* மால்புவா
* பேடா
* [[ஆக்ரா பேடா]]
* [[ராப்ரி]]
* [[ரசமலாய்]]
* சுத்த கோர்மா
* தெகுவா

== பானங்கள் ==
[[படிமம்:Bhang-and-Thandai.jpg|thumb| உ.பி.யில் பிரபலமான பால் சார்ந்த குளிர்பானமான *தண்டை'']]

* சாஸ்
* லஸ்ஸி
* பச்சடி
* சர்பத்

## மேலும் பார்க்கவும்

* இந்திய உணவு வகைகள்
* வட இந்திய உணவு வகைகள்

## மேற்கோள்கள்


## வெளி இணைப்புகள்
* Uponline.in   
* Food.indif.com 
பகுப்பு:உத்தரப் பிரதேச பண்பாடு
பகுப்பு:இந்திய உணவுகள்
விங் சுன்

**விங் சுன்** (**Wing Chun**, சீன:அல்லது,  "பாட்டு வசந்தம்") என்பது ஒரு தற்காப்புக் கலையாகும். இது தெற்கு சீன குங்ஃபூவின் வடிவங்களில் ஒன்றாகும். இது நெருங்கிய கை-க்கு-கை சண்டை, விரைவான-தீ குத்துகள், நேரடியான செயல்திறன் ஆகியவற்றில் கவனம் செலுத்துகிறது. இது எதிராளியின் நடுக் கோட்டில் பிடிப்பதையும், ஒட்டிக்கொள்வதையும் வலியுறுத்தும், தத்துவத்தை அடிப்படையாகக் கொண்டுள்ளது. ஒரே நேரத்தில் தாக்குதலையும், தற்காப்பையும் கற்றுத்தரும் கலையாக உள்ளது. இவ்விரண்டும் எதிராளியின் சக்தி, தொட்டுணரக்கூடிய உணர்திறன் முதலியவைகளைப் பயன்படுத்துவதன் மூலம், எதிராளிக்காக நிகழ்த்தப்படுகிறது.

## தோற்றம்
விங் சுனின் உறுதியான தோற்றம் இன்னும் அறியப்படவில்லை. ஆனால், இது பொதுவாக தெற்கு சீன தற்காப்புக் கலைகளின் வளர்ச்சிக்குக் காரணமாக அமைந்துள்ளது.  இக்கலையின் தோற்றத்திற்கு, குறைந்த பட்சம் எட்டு தனித்துவமான பரம்பரைகள் அடிகோலின என்பர். விங் சுனின் வரலாறு, ஆவணப்படுத்தலில் உள்ள சிக்கல்கள் எழுத்தில் இல்லாமல், ஆசிரியரிடமிருந்து மாணவருக்கு வாய்வழியாக கற்பிக்கும் வழிமுறையைப் பின்பற்றியதே, இதற்குக் காரணமெனக் கருதப்படுகிறது. மற்றொரு காரணம், குயிங் எதிர்ப்பு கிளர்ச்சி இயக்கங்களுடனான, அதன் தொடர்புகளின் காரணமாக, அதன் வளர்ச்சி, இரகசியம் ஆக மாறியது என்பர்.

## படிவங்கள்
thumb| பட்டாம்பூச்சி வாள்கள்
thumb| மர போலி
விங் சுனில் உள்ள வடிவங்களின் மிகவும் பொதுவான அமைப்பு மூன்று வெற்று கை வடிவங்கள், இரண்டு ஆயுத வடிவங்கள்: இடிராகன் கம்பம், பட்டாம்பூச்சி வாள்கள், ஒரு மர போலி வடிவம்.  இடிராகன் கம்பம் அல்லது இடிராகன் கொடி என்பது புறக்கருவி இல்லாமல் செய்யும் பயிற்சி முறை ஆகும். இதன்படி, சமமாகப் படுத்துக் கொண்ட ஒருவர், படிப்படியாக காலைத் துக்கும் நிலை எனலாம். பொதுவாக இடுப்புக்கு கீழுள்ள கால்களை மட்டுமே ஒருவர் தூக்க இயலும். ஆனால் இப்பயிற்சியில், தலையைத் தவிர, பிற உடல்பாகங்களை படுத்துக் கொண்டு தூக்குதலைக் கற்பிக்கிறது. இப்பயிற்சியின் இறுதி நிலையில் 15px  வடிவம் போன்று உடலை நிறுத்துவர். தலைத் தரையிலும், பாதம் மற்ற உடற்பகுதிகளை விட உயரமாகவும் இருக்கும். தலைக்கும் காலுக்கும் இடைபட்ட பகுதிகள் பாதங்களை விட படிப்படியாக உயரம் குறைந்து நிறுத்தப்படும்.

## குறிப்பிடத்தக்க பயிற்சியாளர்கள்
விங் சுனின் சில குறிப்பிடத்தக்க பயிற்சியாளர்கள் இப் மேன் மற்றும் அவரது மகன்கள் இப் சுன், இப் சிங், மாஸ்டர் வோங் ஷுன்-லியுங், சூ ஷோங் டின், லீ ஷிங், ஹோ காம் மிங், சிஜே எஸ்பி, தற்காப்புக் கலைஞர் புரூஸ் லீ, ஜாக்கி சான், சம்மோ ஹங், டோனி யென் ஆகியோரை கூறுவது வழக்கமாகும்.

## இதையும் காணவும்
* வேங் சுன் (Weng Chun) என்ற சீன தற்காப்பு கலையையும் ஒப்பிட்டறிக.

## மேற்கோள்கள்

பகுப்பு:சீனத் தற்காப்புக் கலைகள்
பகுப்பு:சீன மொழி வார்த்தைகளைக் கொண்ட கட்டுரைகள்
ஹிமர்சா வெங்கடசாமி

**ஹிமர்சா வெங்கட்சாமி** (*Himarsha Venkatsamy*) என்பவர் ஒரு தென்னாப்பிரிக்க வடிவழகியும், நடிகையும் ஆவார், 2010 இல் கிங்பிசர் காலண்டர் ஹண்ட் வென்றதற்காக அறியப்பட்டவர், அஞ்சலி லாவனியா மற்றும் நிதி சுனிலை இறுதிச் சுற்றில் தோற்கடித்தார்.

இவர் 2010ல் *ஐ ஹேட் லவ் ஸ்டோரிஸ்* என்ற பாலிவுட் காதல் நகைச்சுவை திரைப்படத்தில் சிறப்புத் தோற்றத்தில் நடித்தார், *[[ரோர்: டைகர் ஆஃப் தி சுந்தர்பான்ஸ்]]* இல் இவர் ஜும்பாவாக நடித்தார்.

## வாழ்க்கை
ஹிமர்சா தென்னாப்பிரிக்காவின் டர்பனில் தென் இந்திய வம்சாவளியைச் சேர்ந்த தென்னாப்பிரிக்க பெற்றோருக்குப் பிறந்தார். இவர் 13 வயதிலிருந்தே வடிவழகியாக இருந்து வருகிறார். இவர் தனது நீண்டகால கென்ய காதலரான அப்துல்காதிர் அர்செனலிசுட்டை மணந்தார்.

## தொழில்
ஹிமர்சா தனது சகோதரி தெருசுகாவுடன் கிங்பிசர் காலண்டர் கேர்ள் ஹன்ட் 2009 இல் பங்கேற்றார். என்டிடிவி குட் டைம்சு தொலைக்காட்சியில் ஒளிபரப்பான போட்டியில் இவர் வெற்றி பெற்றார். முழுநேர வடிவழகியாக இருப்பதற்காக இந்தியாவுக்குச் செல்வதற்கு முன்பு, விட்வாட்டர்சுராண்ட் பல்கலைக்கழகத்தில் உடற்பயிற்சி மருத்துவம் படித்தார். இவர் 2009 லக்மே பேசன் வீக்கில் கலந்து கொண்டார்.

## மேற்கோள்கள்

## வெளி இணைப்புகள்

பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:தென்னாப்பிரிக்கர்கள்
குரோமியம்(II) சல்பைடு

**குரோமியம்(II) சல்பைடு** (*Chromium(II) sulfide*) என்பது CrS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியமும் கந்தகமும் சேர்ந்து கருப்பு நிறத்தில் அறுகோணப் படிகங்களாக குரோமியம்(II) சல்பைடு உருவாகிறது. தண்ணீரில் இது கரையாது.
 
## தயாரிப்பு
உயர் வெப்பநிலையில் கந்தகம் அல்லது ஐதரசன் சல்பைடுடன் குரோமியம் உலோகம் வினை புரிவதால்  குரோமியம்(II) சல்பைடு உருவாகும். குரோமியம்(III) குளோரைடை ஐதரசன் சல்பைடுடன் வினைபுரியச் செய்வதன் மூலமும், ஐதரசனுடன் குரோமியம்(III) சல்பைடை சேர்த்து குறைத்தல் வினைக்கு உட்படுத்துவதன் மூலமும் அல்லது குரோமியம்(II) குளோரைடுடன் இலித்தியம் சல்பைடை சேர்த்து ஈரிடப்பெயர்ச்சி வினைக்கு உட்படுத்துவதன்  மூலமும் குரோமியம்(II) சல்பைடை உருவாக்க முடியும்.
::Cr + S -> CrS
::Cr + H2S -> CrS + H2 >
::2CrCl3 + 3H2S -> 2CrS + S + 6HCl 
::Cr2S3 + H2 -> 2CrS + H2S
::Li2S + CrCl2 -> 2LiCl + CrS

## இயற்பியல் பண்புகள்
குரோமியம்(II) சல்பைடு இரண்டு படிக மாற்றங்களுடன் கருப்பு நிறமான பாரா காந்தப் பண்புடைய படிகங்களை உருவாக்குகிறது::

α-CrS, மேற்கட்டமைப்பு கட்ட நிலை, அறுகோணப் படிக அமைப்பு, அலகு அளவுருக்கள் a = 1.200 நானோமீட்டர், c = 1.152 நானோமீட்டர்.

β-CrS, ஒற்றைச்சரிவச்சு அமைப்பு, அலகு அளவுருக்கள் a = 0.594 நானோமீட்டர், b = 0.341 நானோமீட்டர், c = 0.563 நானோமீட்டர், β = 91.73°.

குரோமியம்(II) சல்பைடு ஒரு குறைக்கடத்தியாகும்.  வினையூக்கியாகவும் இது பயன்படுத்தப்படுகிறது.

## மேற்கோள்கள்

பகுப்பு:குரோமியம் சேர்மங்கள்
பகுப்பு:மோனோசல்பைடுகள்
தா. சலபதி ராவ்

**தாதினேனி சலபதி ராவ்** (22 திசம்பர் 1920 - 22 பிப்ரவரி 1994) என்பவர் தெலுங்குத் திரைப்படத் துறையில் பணியாற்றிய இந்திய இசையமைப்பாளர் ஆவார். 1950 களின் முற்பகுதியில் இருந்து 1980 கள் வரை இவரது தொழில் வாழ்க்கை மூன்று தசாப்தங்களுக்கும் மேலாக நீடித்தது. இவர் டி. பிரகாஷ் ராவின் உறவினர் ஆவார்.

## ஆரம்ப கால வாழ்க்கை
இவர் 1920 ஆம் ஆண்டு திசம்பர் 22 ஆம் நாள் ஆந்திரப் பிரதேசத்தின் கிருஷ்ணா மாவட்டத்தில் உள்ள வுய்யூரு என்ற சிற்றூரில் துரோணவில்லி மாணிக்கியம்மா இரத்தய்யா இணையருக்கு மகனாகப் பிறந்தார், என்றாலும் இவர் தாத்தினேனி கோடேஸ்வர ராவ், அவரது மனைவி கோட்டம்மா ஆகியோரால் தத்தெடுக்கப்பட்டார். இவர் டி. பிரகாஷ் ராவின் உறவினர்.

## தொழில்
இவர் மற்றொரு இசையமைப்பாளரான மோகன் தாசுடன் இணைந்து 1953 ஆம் ஆண்டு வெளிவந்த தெலுங்குத் திரைப்படமான *புட்டில்லு* திரைப்படத்தில்  இசையமைப்பாளராக அறிமுகமானார். *[[அமரதீபம்]]* (1956) என்ற தமிழ்த் திரைப்படமே இவர் முதலில் தனித்து இசையமைத்த திரைப்படம் ஆகும். அதன்பிறகு 1984 வரை இவர் சுமார் 125 படங்களுக்கு இசையமைத்தார். அவற்றில் பெரும்பாலானவை தெலுங்கு படங்களும், சில படங்கள் தமிழ்ப் படங்களும் ஆகும்.

அக்கினேனி நாகேஸ்வர ராவ் நடித்த படங்களுக்கு பல பிரபலமான பாடல்களை இவர் உருவாக்கினார். 1950கள், 1960கள், 1970களில், சலபதி ராவ் மற்றும் நாகேஸ்வர ராவ் கூட்டணி எண்ணிலடங்கா வெற்றிகளைப் பெற்றன. அவற்றுள் குறிப்பிடத்தக்கவை *இல்லறிகம்* (1959), *புனர்ஜன்மா* (1963), *மனுசுலு மமதாலு* (1965), *நவராத்திரி* (1966), *தர்ம தாதா* (1970), *ஸ்ரீமந்துடு* (1971); 1972 இல் பெருவெற்றியை ஈட்டிய *தத்தா புத்ருடு*, *மஞ்சி ரோஜுலு வச்சாய்,* *ரைத்து* *குடும்பம்* ஆகியவை அடங்கும். இறுதிவரை இந்த ஜோடி *கண்ணா கொடுக்கு* (1973), *பல்லேதூரி பாவ* (1973), *ஆளு மகளு* (1977), *ஸ்ரீ ராம ரக்ஷா* (1978) உள்ளிட்ட படங்களுக்கு வெற்றிக் கூட்டணியாகத் தொடர்ந்தது.

கிருஷ்ணம் ராஜூ  நாயகனாக நடித்த *மஞ்சி ரோஜுலு வச்சாய்*, *அம்மா நானா*, *மஞ்சி மனசு,* *கமலம்மா கமதம்* உள்ளிட்ட படங்களும், என். டி. ராமராவ்  நாயகனாக நடித்த லட்சாதிகாரி, *ராமுனி* *மிஞ்சின ராமுடு*,  *கலவாரி கோடலு* உள்ளிட்ட படங்களும்,  கிருஷ்ணா நடித்த அசாத்யுடுவுடன் *கூத்தாச்சாரி 116*, *அசாத்யுடு* போன்ற பிற தெலுங்கு நாயகர்கள் நடித்த படங்களுக்கு டி. சலபதி ராவ் இசையமைத்து பாடல்கள் வெற்றி ஈட்டின.

இவர் கடைசியாக 1984 ஆம் ஆண்டு வெளிவந்த *ஜன மனம்* படத்திற்கு இசையமைத்தார்.

## தனிப்பட்ட வாழ்க்கை
இவர் அன்னபூர்ணாவை திருமணம் செய்து கொண்டார் இவர்களுக்கு குழந்தை இல்லை. பின்னர் டாக்டர் ஜமுனாவை மணந்தார். இந்த இணையருக்கு இரண்டு மகன்களும் ஒரு மகளும் பிறந்தனர்.

## திரைப்படவியல்

## மேற்கோள்கள்

பகுப்பு:கிருஷ்ணா மாவட்ட மக்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:1994 இறப்புகள்
பகுப்பு:1920 பிறப்புகள்
கஜா

[thumb|263x263px| [கஜேந்திரமோட்சம்|கஜேந்திர மோட்சம், விஷ்ணு யானையை முதலையிடமிருந்து காப்பாற்றும் இந்து புராணக் காட்சி]]
**கஜா** (ஆங்கிலம்: Gaja; ) என்பது யானையைக் குறிக்கும் சமசுகிருத சொல் ஆகும். இந்து மத நூல்களிலும், பௌத்த மற்றும் சைன நூல்களிலும் உள்ளக் குறிப்புகளில் குறிப்பிடத்தக்க விலங்குகளில் இதுவும் ஒன்றாகும்.

## வரலாறு
பண்டைய இந்தியாவின் வரலாற்றின் பின்னணியில், சிந்து சமவெளி நாகரிகத்தின் (3000 கிமு - 1700 கிமு) தளங்களில் (அரப்பா மற்றும் மொகெஞ்சதாரோ போன்றவை) கண்டுபிடிக்கப்பட்ட முத்திரைகளில் யானையின் ஆரம்பக்கால சித்தரிப்பு காணப்படுகிறது. சில அறிஞர்கள் இந்த நேரத்தில் யானைகள் அடக்கப்பட்டு வளர்க்கப்பட்டு, அமைதிக்காகவும் மற்ற நோக்கங்களுக்காகவும் பயன்படுத்தப்பட்டதாக நம்புகின்றனர். இரிக்வேதம் 8-33-8 காட்டு யானையைக் குறிப்பிடுகிறது. சந்திரகுப்த மௌரியரின் அரசவையிலிருந்த கிரேக்கத் தூதர் மெகஸ்தனிஸ், போரில் யானைகளைப் பயன்படுத்தியதைத் தெரிவிக்கிறார்.

பல நூற்றாண்டுகளை உள்ளடக்கிய காலப்பகுதியில், யானைகள் இந்திய வாழ்க்கை மற்றும் சமூகத்தின் ஒரு முக்கிய அங்கமாக மாறியது. குறிப்பாக மத பாரம்பரியம், அரச குடும்பம் மற்றும் சமூகத்தின் பிரபுத்துவ பிரிவு. யானைகளைப் பிடிப்பது, அடக்குவது மற்றும் பயிற்சி செய்வது ஒரு சிறப்புத் திறனாகக் கருதப்பட்டது. பண்டைய இந்தியாவில், யானைகளின் பராமரிப்பு மற்றும் மேலாண்மை பற்றிக் பல கட்டுரைகள் எழுதப்பட்டன. இதில் பின்வருவன அடங்கும்:

* பாலகாப்யாவின் *ஹஸ்த்யாயுர்வேதம்* யானைகளின் நல்ல ஆரோக்கியத்தை நிர்வகிப்பதைக் குறித்தது.
* நீலகண்டனின் *மாதங்கலிலா*

thumb|யானைத் தலை தெய்வம், விநாயகர்

## மதம்

### இந்து மதம்
யானைத் தலையுடன் கூடிய கடவுள் விநாயகர்., இரண்டாயிரமாண்டுகளுக்கும் மேலாக வணக்கத்திற்கும் வழிபாட்டிற்கும் உரியவர். இவருக்கு *கஜானனா* (யானை முகம் கொண்டவர்) என்ற அடைமொழி வழங்கப்படுகிறது.

கஜலட்சுமி என்பர் செல்வத்தையும் வலிமையையும் குறிக்கும் யானைகளுடன் இருக்கும் லட்சுமியின் வடிவம்.

பல தெய்வங்கள் மற்றும் புராண உருவங்கள் பலராமர், முருகன் மற்றும் ஐயனார் உட்பட யானைகளை தங்கள் வாகனமாக (வாகனம்) கொண்டுள்ளனர்.

கஜேந்திர மோட்ச புராணத்தில், விஷ்ணு தனது யானை பக்தனை முதலையிடமிருந்து காப்பாற்றுகிறார்.

ஒரு சக்கரவர்த்தியின் பல பண்புகளில் யானையும் ஒன்றாகும். இது இவருக்கு ஒரு உலகளாவிய ஆட்சியாளர் என்ற பட்டம் வழங்கப்படும் என்று எதிர்பார்க்கப்படுகிறது.

ஐராவதம், முதல் யானை, பாற்கடலைக் கடைந்தபோது தோன்றியது என்று ஒரு புராணக்கதை கூறுகிறது. பிரம்மா யானைகளைப் படைத்தார் என்று மற்றொரு புராணக் கதை தெரிவிக்கின்றது.

கஜாசுரன் என்ற அசுரன் சிவனால் வதம் செய்யப்பட்டான்.

### பௌத்தம்
புத்தர் ஆறு தந்தங்களைக் கொண்ட யானை வடிவில் தனது தாயின் வயிற்றில் வந்ததாகப் பௌத்த மரபு கூறுகிறது.

### சமணம்
சமணப் பாரம்பரியத்தின் படி, இருபத்து நான்கு தீர்த்தங்கரர்களின் தாய் ஒவ்வொருவரும் ஒரு யானை உட்பட பதினான்கு மங்களகரமான பொருட்களைக் கனவு கண்டார்கள் என்பதாகும்.

## மேலும் பார்க்கவும்

* யாளி
* மகரம்
* வானரம்

## மேற்கோள்கள்

* *இந்து புராணம் மற்றும் புராணங்களின் அகராதி* ( ) அன்னா டல்லாபிக்கோலா எழுதியது

பகுப்பு:இந்தியப் பண்பாட்டில் யானைகள்
பகுப்பு:இந்து தொன்மவியல்
கங்காதர் தேசிய கவிதை விருது

**கங்காதர் தேசிய கவிதை விருது** (*Gangadhar National Award For Poetry*) என்பது சம்பல்பூர் பல்கலைக்கழகத்தால் கவிதைக்கான இலக்கியத் துறையில் வழங்கப்படும் இலக்கிய விருது ஆகும். இது கங்காதர் மெகரின் பெயரால் அழைக்கப்படுகிறது. முதல் விருது அலி சர்தார் ஜாஃப்ரிக்கு 1991 ஆம் ஆண்டு வழங்கப்பட்டது. பல்வேறு இந்திய மொழிகளில் இதுவரை 31 கவிஞர்கள் விருது பெற்றுள்ளனர்.

## வரலாறு
கங்காதர் தேசிய கவிதை விருது முதன்முதலில் 1991-இல் வழங்கப்பட்டது. ஆனால் விருது வழங்கும் நடைமுறை 1989-இல் தொடங்கப்பட்டது.

## செயல்முறை
விருது பெறுபவரைத் தேர்ந்தெடுக்கும் நீண்ட செயல்முறை காரணமாக ஓராண்டு தாமதம்; விருது பெற்றவர் 2019ஆம் ஆண்டிற்கான பரிசை வென்றால், அவர் தனது விருதை 2021-இல் பெறுவார். மேலும் 2017ஆம் ஆண்டிற்கான விருது 2019-இல் வழங்கப்பட்டது. ஒவ்வொரு ஆண்டும் சனவரியில் கொண்டாடப்படும் சம்பல்பூர் பல்கலைக்கழக நிறுவனத் தின கொண்டாட்ட நாளில் இந்த விருது வழங்கப்படுகிறது.

கங்காதர் தேசிய விருது பெறுவதற்கு ரூபாய் 50,000 ரொக்கப் பரிசும், அங்கவசுத்திரம், பாராட்டுப் பத்திரம், நினைவுப் பரிசு மற்றும் கங்காதர் மெகார்: தேர்ந்தெடுக்கப்பட்ட படைப்புகள் (ஆங்கில மொழிபெயர்ப்பில் கங்காதர் மெகரின் கவிதைத் தொகுப்பு) வழங்கப்படுகிறது.

## விருது பெற்றவர்கள்

## மேற்கோள்கள்

## குறிப்புகள்

பகுப்பு:இந்திய இலக்கிய விருதுகள்
பகுப்பு:இந்திய விருதுகள்
3-எக்சைன்

**3-எக்சைன்** (*3-Hexyne*) என்பது C2H5CCC2H5 என்ற என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் அறியப்பட்டுள்ள மூன்று சமபகுதிய எக்சைன்களில் ஒன்றாகும். 5-டெசைன், 4-ஆக்டைன், 2-பியூட்டைன் என்ற வரிசைத் தொடரில் இடம்பெற்றுள்ள சமச்சீரான ஆல்க்கைன்களில் ஒன்றாக  இச்சேர்மம் உருவாகிறது. கரிம உலோக வேதியியலில் ஒரு வினையாக்கியாக 3-எக்சைன் பயன்படுத்தப்படுகிறது.

## மேற்கோள்கள்

பகுப்பு:ஆல்க்கைன்கள்
பகுப்பு:நீரகக்கரிமங்கள்
வேங் சுன்

**வேங் சுன்** (*Weng Chun*,  () என்பது சீன தற்காப்புக் கலைகளில் ஒன்றாகும். இது தெற்கு சீன குங்ஃபூவின் (Nanquan) வடிவங்களில் ஒன்றாகும். இதன் முக்கிய கோட்பாடு யாதெனில், “எதிராளி தொடுக்கும் ஆற்றலுக்கு எதிரான ஆற்றலை தருவதற்கு மாற்றாக, எதிராளியின் தாக்கும் உத்தியை உடைத்தல், வழிமாற்றி செயலிலக்கச் செய்தல்” எனலாம். இதனால் இக்கலையை, மென்மையான தற்காப்பு முறையிலான ("soft" style martial art) தற்காப்பு கலை வடிவம் என்பர். ஏனெனில், இம்முறையில் எதிராளிக்கு அதிக வலியைத் தருவதை விட, களைப்படைய செய்வதே பெரும்பான்மையான அணுகுமுறையாக உள்ளதென்பர்.

## காட்சியகம்

File:Chuchungman.jpg|பேராசான் Chu Chung-man 
File:Weng_Chun_Throw_Combinations.ogv|பெண்ணின் எறிதல் உத்தி


## இதையும் காணவும்
* விங் சுன் (Wing Chun) என்ற சீன தற்காப்பு கலையையும் ஒப்பிட்டறிக.

## மேற்கோள்கள்

பகுப்பு:சீனத் தற்காப்புக் கலைகள்
பகுப்பு:சீன மொழி வார்த்தைகளைக் கொண்ட கட்டுரைகள்
கல்லூரிச் சுற்றுப்பயணம்

**கல்லூரிச் சுற்றுப்பயணம்** அல்லது **வளாகச் சுற்றுப்பயணம்** (College tour) என்றும் அழைக்கப்படுகிறது, இது ஒரு கல்லூரி அல்லது பல்கலைக்கழக வளாகத்தினைச் சுற்றிப் பார்ப்பதனைக் குறிக்கிறது. மாணவர்கள், அவர்களது குடும்ப உறுப்பினர்கள் மற்றும் பிற பார்வையாளர்கள் தான் சேர இருக்கும் கல்லூரி அல்லது பல்கலைக்கழகத்தின் வசதிகள், அத்துடன் மாணவர் வாழ்க்கை, வளாகக் கலாச்சாரம், கல்வியாளர்கள் மற்றும் நிறுவனம் வழங்கும் நிகழ்ச்சிகளைப் பற்றி அறிய மேற்கொள்ளும் பயணத்தினைக் குறிக்கிறது. இந்தச் சுற்றுப்பயணங்களின் போது மாணவர்கள் கட்டமைக்கப்பட்ட சூழல் மற்றும் நிறுவனத்தின் ஒட்டுமொத்த தோற்றம் மற்றும் உணர்வைப் பற்றி அறிந்து கொள்ள முடியும். கல்லூரிச் சுற்றுப்பயணங்கள் வாயிலாக தனித்தனியாக அல்லது பள்ளிக் குழுக்கள் மற்றும் கல்வித் திட்டங்கள் மூலம் பல மாணவர்கள் குறுகிய காலத்தில் பல பள்ளி/கல்லூரிகளுக்குச் செல்லலாம். கூடுதலாக, பல கல்லூரிகள் இப்போது இணையத்தில் மெய்நிகர் சுற்றுப்பயண வசதிகளை வழங்குகின்றன.
வலது|thumb| 1976 இல் ஆர்வர்டு பல்கலைக்கழகத்தில் மாணவர்கள் வளாகச் சுற்றுப்பயணம் மேற்கொண்டபோது
பெரும்பாலான சந்தர்ப்பங்களில் வளாகப் பார்வையானது ஒரு சேர்க்கை அதிகாரியால் வழிநடத்தப்படும். அந்தச் சமயத்தின் போது மாணவர் தலைவர் அங்குள்ள பிரிவுகள் குறித்து விளக்கலாம். *ஓப்பன் ஹவுசஸ்* எனும் நிகழ்வினை பரவலகாக கல்லூரிகள் ஏற்படுத்துகின்றன. அந்தச் சமயத்தில் சிறப்பு நிகழ்ச்சிகள் அல்லது விளக்கக்காட்சிகள் ஆகியன ஏற்பாடு செய்யப்படும். மற்ற நாட்களில் இது போன்ற நிகழ்வுகள் நடைபெறாது. பல கல்லூரிகள் மற்றும் பல்கலைக்கழகங்கள் பெரிய கல்வி நிறுவன மாணவர்களுக்கான கல்லூரிச் சுற்றுப் பயணங்களை ஏற்பாடு செய்கின்றன.

## தமிழ்நாடு
தமிழ்நாடு அரசு நான் முதல்வன் எனும் திட்டத்தின்கீழ் அரசுப் பள்ளி மாணவர்களை அருகில் உள்ள கல்லூரிகளுக்கு கல்விச் சுற்றுப் பயண நிகழ்வை நடத்துகிறது.

### மாதிரி வளாக வருகை

## மேற்கோள்கள்

பகுப்பு:பயண வகைகள்
பகுப்பு:கல்விச் சொல்லியல்